विज्ञान एवं प्रौद्योगिकी मंत्रालय
मध्य हिमालयी क्षेत्र में उत्तर पश्चिम भारत, पाकिस्तान और अरब सागर के मुख्य एरोसोल स्रोतों से धूल का परिसंचरण
एक अध्ययन से यह पता चला है कि खनिज धूल, जैव पदार्थों  का जलना, द्वितीयक सल्फेट और द्वितीयक नाइट्रेट उत्तर पश्चिम भारत और पाकिस्तान से दिल्ली जैसे प्रदूषित शहर, थार रेगिस्तान और अरब सागर क्षेत्र, एवं और लंबी दूरी तक वायु संचरण में सक्षम समुद्री मिश्रित एरोसोल मध्य हिमालय में एरोसोल के मुख्य स्रोत हैं। धूल का यह परिसंचरण और वनों की आग विशेष रूप से मानसून-पूर्व की उस अवधि  में कुल निलंबित कणों  के मुख्य स्रोत हैं, जब इस क्षेत्र में टीएसपी की सांद्रता अपने चरम पर होती है। वायुमंडलीय प्रदूषण के स्रोत विभाजन पर यह अध्ययन, जो मध्य हिमालयी क्षेत्र में वायुमंडलीय रसायन विज्ञान, उत्सर्जन स्रोत उत्पत्ति और एयरोसोल के परिवहन/ परिवहन मार्गों को स्पष्ट करता है, अब योगदान और स्रोतों की अस्थायी परिवर्तनशीलता और जलवायु प्रभाव का आकलन करने में मदद करेगा जो क्षेत्रीय परिसंचरण के साथ-साथ इस क्षेत्र को प्रभावित करते हैं।
एशियाई जलवायु में एक अनूठी भूमिका होने के साथ हिमालयी क्षेत्र को एक संवेदनशील वातावरण माना जाता है। पिछले दशक के दौरान पश्चिमी और मध्य हिमालयी क्षेत्रों में कार्बनयुक्त एरोसोल और अकार्बनिक प्रजातियों के लिए कई रासायनिक प्रजाति अध्ययन किए गए हैं, जो भारतीय गांगेय क्षेत्र के मैदानों से परिवहन किए गए एरोसोल भंडारों की अधिकता होने की सूचना देते हैं। हालांकि, मध्य भारतीय हिमालय में किसी एक ग्राही  स्थान  पर वायु प्रदूषकों के स्रोतों की पहचान और मात्रा निर्धारित करने के लिए सांख्यिकीय तरीकों की कमी के साथ-साथ प्राथमिक और माध्यमिक कार्बनिक कार्बन  अंशों के बारे में वांछित जानकारी में अंतर है। .
इसका हल निकालने के लिए, विज्ञान और प्रौद्योगिकी विभाग , सरकार के तहत एक स्वायत्त अनुसंधान संस्थान, आर्यभट्ट प्रेक्षण विज्ञान शोध संस्थान , नैनीताल के शोधकर्ताओं ने भारतीय और विदेशी सहयोगियों के साथ मिलकार मध्य हिमालयी क्षेत्र में रासायनिक संरचना और कुल निलंबित कण  के स्रोत विभाजन का अध्ययन किया। इस दूरस्थ पृष्ठभूमि स्थान  में एरोसोल के लिए मुख्य स्रोत क्षेत्र उत्तर पश्चिम भारत और पाकिस्तान के मैदान, दिल्ली जैसे प्रदूषित शहर, थार रेगिस्तान और अरब सागर क्षेत्र थे।
श्री राहुल श्योराण  और डॉ. उमेश चंद्र दुमका  के नेतृत्व में किए गए अध्ययन के साथ-साथ सहयोगियों के योगदान से पता चला कि मुख्य एरोसोल स्रोत  नैनीताल में खनिज धूल  34% , जैव पदार्थ  का जलाना , द्वितीयक  , द्वितीयक  , और लंबी दूरी तक जाने में सक्षम और समुद्री मिश्रित एरोसोल  थे, जो अलग-अलग मौसमी पैटर्न प्रदर्शित करते थे। वसंत और गर्मियों में खनिज धूल और सर्दियों में बायोमास जलने और द्वितीयक सल्फेट की प्रबलता थी। परिवहन किए गए समुद्री मिश्रित एरोसोल स्रोत मुख्य रूप से गर्मी के मौसम के दौरान दक्षिणपश्चिमी मानसूनि पवनों के द्रव्यमान से जुड़े थे।
'एटमॉस्फियर' पत्रिका में प्रकाशित अध्ययन के नतीजे बताते हैं कि भारतीय गांगेय प्रदेश के मैदानों और हिमालय पर जैव अपशिष्ट  जलने की तीव्रता एवं घरेलू गर्मी और वायु की उथली मिश्रित परत के कारण सर्दियों में कार्बनयुक्त  एरोसोल  और तात्विक  कार्बन  सबसे अधिक थे। शोधकर्ताओं ने जैव अपशिष्ट की जलाने  से बने एरोसोल के एक महत्वपूर्ण प्रभाव का भी सुझाव दिया, जबकि पानी में अपेक्षाकृत उच्च रूप से घुलनशील जैविक कार्बन और नैनीताल पर बायोमास जलने, माध्यमिक, या पुराने कार्बनिक एरोसोल का भी महत्वपूर्ण योगदान था ।
चित्र 1. नैनीताल में न्यूनतम 25वें प्रतिशत और एमआरएस विधि का उपयोग करते हुए एसओसी और पीओसी सांद्रता । बॉक्स 25-75वाँ प्रतिशत दिखाता है, जबकि यह खुले वृत्त माध्य से मेल खाता है, जो मानक विचलन  के साथ ग्राफ़ में दिया गया था , 1228)।
चित्र 2: नैनीताल में ओसी सांद्रता  की एक प्रक्रिया के रूप में एनएसएस-के + के साथ 25 वें प्रतिशत और एमआरएस विधियों से प्राप्त एसओसी सांद्रता में अंतर के बीच सहसंबंध। लाल रेखा रेखीय प्रतिगमन और लाल छायांकित क्षेत्र, 95% विश्वास स्तर पर रेखीय प्रतिगमन की सीमाएं दिखाती है ,1228 )।
डॉ. उमेश चंद्र दुमका ने कहा "भविष्य के शोध में विशिष्ट दहन और प्राकृतिक  स्रोतों की पहचान के लिए एरोसोल मौलिक संरचना के लक्षण वर्णन पर अधिक ध्यान देना चाहिए," ।
श्री राहुल श्योराण कहते हैं "वर्तमान प्रारंभिक परिणाम उत्सर्जन सूची का पूरक बन सकते हैं और इस क्षेत्र में जलवायु प्रभावों के प्रभावपूर्ण मूल्यांकन में योगदान कर सकते हैं" ।
चित्र 3: संबंधित एसओसी अनुमानों के एक कार्य के रूप में नैनीताल में एमआरएस  और 25 वें प्रतिशतत  विधियों के माध्यम से एनएसएस-के+ और पीओसी अनुमानों के बीच सहसंबंध। लाल रेखा रेखीय प्रतिगमन और लाल छायांकित क्षेत्र, 95% विश्वास स्तर पर रेखीय प्रतिगमन की सीमाएं दिखाती है ,1228 )।
प्रकाशन लिंक: https://www.mdpi.com/2073-4433/12/9/1228।
अधिक जानकारी के लिए डॉ. उमेश चंद्र दुमका  और श्री राहुल श्योराण  से संपर्क करें।